Man vas vir non se moord | Maroela Media
Kol. Mzukisi Fatyela, ŉ polisiewoordvoerder, het gesê die man is Donderdag in Mthatha in hegtenis geneem.
Maroela Media het vroeër berig Paule is Sondag in Mthatha gekaap en ontvoer en haar liggaam is ŉ dag later gevind. Suster Paule was ‘n weldoener in haar gemeenskap en was onder meer by verskeie kinderhuise betrokke.
Fatyela het gesê nadat haar voertuig gekaap is, het mense wat saam met haar werk die voertuig in Mthatha opgemerk en dit agtervolg. “Die polisie is ontbied terwyl die mense die voertuig agtervolg het. Die bestuurder het probeer wegjaag, en het in die proses die voertuig laat rol.”
Twee verdagtes het van die toneel gevlug. Die polisie het beslag gelê op ŉ vuurwapen en ŉ selfoon wat aan een van die verdagtes behoort.
Die 26-jarige verdagte gaan binnekort in die hof verskyn. – SAPA
Watter wesens vermoor ou mensies? Die vroutjie kon haarself nie verdedig teen die lafaard nie! Sies man! Jy is nie werd om ‘n man genoem te word nie!
Moet hom tog asb nou nie op ‘n belaglike iets soos R1000 borgtog uitkom sodat hy kan “verdwyn” nie. Regtigwaar SAP – maak ‘n voorbeeld van die sleg ding en sorg dat julle sy medepligtige ook vang!